钦定古今图书集成/明伦汇编/闺媛典/第275卷 > 皇清八 > 王济贞妻令狐氏〈介氏附〉
## 钦定古今图书集成/明伦汇编/闺媛典/第275卷 > 皇清八 > 王济贞妻令狐氏〈介氏附〉

按《山西通志》：“令孤氏、猗氏，生员王济贞妻，与生员王周祯妻介氏俱寡。令狐年二十九，四子俱幼，抚训读书。长弘中顺治辛卯举人，试南省病亡。三子亦俱夭，唯与长妇相依数十年而卒。介氏年十八，无子独守，内外肃然，虽诸从子亦罕得见，见亦未尝逾阈。有司旌表，岁给粟帛。”